CELEX: E2018J0001
Language: el
Date: 2019-12-13 00:00:00
Title: Αποφαση του Δικαστηριου της 13ης Δεκεμβρίου 2019 στην υπόθεση E-1/18 Εποπτεύουσα αρχή της ΕΖΕΣ κατά Βασιλείου της Νορβηγίας (Οδηγία 2006/54/ΕΚ — απασχόληση και συνθήκες εργασίας — γονικά επιδόματα) 2020/C 90/03

19.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/3
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
      της 13ης Δεκεμβρίου 2019
      στην υπόθεση E-1/18
      Εποπτεύουσα αρχή της ΕΖΕΣ
      κατά
      Βασιλείου της Νορβηγίας
      
         
            (Οδηγία 2006/54/ΕΚ — απασχόληση και συνθήκες εργασίας — γονικά επιδόματα)
         
      
      (2020/C 90/03)
      Στην υπόθεση E-1/18, Εποπτεύουσα Αρχή της ΕΖΕΣ κατά του Βασιλείου της Νορβηγίας — ΑΙΤΗΣΗ με την οποία ζητείται να αναγνωριστεί ότι η Νορβηγία, διατηρώντας σε ισχύ διατάξεις όπως το άρθρο 14-13 πρώτο, δεύτερο και τρίτο εδάφιο και το άρθρο 14-14 πρώτο εδάφιο του νόμου περί εθνικής ασφαλίσεως, βάσει των οποίων το δικαίωμα του πατέρα επί των γονικών παροχών εξαρτάται από την κατάσταση της μητέρας, ενώ το δικαίωμα της μητέρας δεν εξαρτάται από την κατάσταση του πατέρα, παρέβη τις υποχρεώσεις που υπέχει δυνάμει του άρθρου 14 παράγραφος 1 στοιχείο γ) της πράξης που αναφέρεται στο σημείο 21β του παραρτήματος XVIII της συμφωνίας ΕΟΧ [οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση)], το Δικαστήριο, αποτελούμενο από τους Páll Hreinsson, πρόεδρο, και τους δικαστές Bernd Hammermann (εισηγητή) και Siri Teigum (ad hoc), εξέδωσε απόφαση στις 13 Δεκεμβρίου 2019, το διατακτικό της οποίας έχει ως εξής:
      Το Δικαστήριο:
      
                  1.
               
               
                  Απορρίπτει την προσφυγή.
               
            
                  2.
               
               
                  Διατάσσει την Εποπτεύουσα Αρχή της ΕΖΕΣ να καταβάλει τα δικαστικά έξοδα.